Am Zischtig simmer am Morge am 5.45 Uhr abghout worde, ond si ned secher gse, öb mer ez wörklech im rechtige Bus hocke. Mer hei ja gwösst, das mer (ond e Italiäneri) es Upgrade öberchöme, di Düütschi, wo uf "üsere" Tour hätti söue sii, esch aber i ne andere Bus iglade worde. Tja, ergendwie hömmer do gmerkt, dass dä Typ a de Hostel-Reception üs s fausche Prospäkt zeigt het. Auso simmer onderwägs gse, ke Ahnig met welere Firma ond  vorallem - ke Plan, was die Tour di nöchste Täg met üs vor het…